《送沙孛丁平章孙秉彝》
元代·袁士元

公孙年少尚轻肥，回首谁知世事非。万里荒烟迷故道，半江斜日照渔矶。

帆开雨后南风正，家指天边北斗归。我亦乘桴浮海去，沙头白鸟故飞飞。

作者简介：庆元路鄞县人，字彦章，号菊村学者。幼嗜学，性至孝。以荐授鄞学教谕，调西湖书院山长，改鄮山，迁平江路学教授。后擢翰林国史院检阅官，不就。有《书林外集》。